Virallinen lehti nro C 152 , 27/05/1996 s. 0062



Ehdotus neuvoston päätökseksi vuoden 1997 nimeämisestä Euroopan rotusyrjinnän vastaiseksi vuodeksi (KOM(95)0653 - C4-0132/96 - 95/0355(CNS)) Ehdotus hyväksyttiin seuraavin tarkistuksin: (Tarkistus 1) Uusi kappale ennen johdanto-osan ensimmäistä kappaletta >EP:n äänestyksessä hyväksytty teksti> Euroopan yhteisön olemassaolo perustuu pyrkimykseen korvata kansojen välinen vastakkaisuus kansainvälisellä yhteenkuuluvuudella ja poistaa rotusyrjintä ja etninen viha sekä pyrkimykseen kehittää totalitarismin vastainen oikeusjärjestys, (Tarkistus 2) Johdanto-osan toinen kappale a (uusi) >EP:n äänestyksessä hyväksytty teksti> rotusyrjintä ja muukalaisviha ovat uhka Euroopan oikeusjärjestykselle ja demokratialle ja horjuttavat uskoa Euroopan yhteenkuuluvuuteen, (Tarkistus 58) Johdanto-osan kolmas kappale >Alkuperäinen teksti> korkean työllisyysasteen ja sosiaaliturvan edistäminen kaikkialla yhteisössä sekä elintason ja elämän laadun nousu jäsenvaltioissa ovat yhteisön tavoitteita; >EP:n äänestyksessä hyväksytty teksti> demokraattisen laillisen järjestyksen, yleisen turvallisuuden, korkean työllisyysasteen ja sosiaaliturvan edistäminen, elintason ja elämänlaadun nousu sekä taloudellinen ja sosiaalinen koheesio kaikkialla yhteisössä ovat Euroopan yhteisön tavoitteita; (Tarkistus 4) Johdanto-osan viides kappale >Alkuperäinen teksti> rotusyrjinnän ja muukalaisvihamielisten asenteiden ja ennakkoluulojen jatkuva esiintyminen uhkaa taloudellista ja sosiaalista yhteenkuuluvuutta Euroopan unionissa, >EP:n äänestyksessä hyväksytty teksti> Poistetaan. (Tarkistus 5) Johdanto-osan viides kappale a (uusi) >EP:n äänestyksessä hyväksytty teksti> unionin politiikan kaikkien rasististen ja muukalaisvastaisten näkökulmien pohdinta ja poistaminen voisivat parantaa unionin näyttämää esimerkkiä, (Tarkistus 6) Johdanto-osan seitsemäs kappale >Alkuperäinen teksti> taloudellisten vaikeuksien lisääntyminen jättää monet ihmiset Euroopan unionissa kaiken taloudellisen, sosiaalisen ja poliittisen osallistumisen ulkopuolelle ja tarjoaa hedelmällisen maaperän rasistisille ja muukalaisvihamielisille asenteille, >EP:n äänestyksessä hyväksytty teksti> taloudellisten vaikeuksien lisääntyminen jättää monet ihmiset Euroopan unionissa kaiken taloudellisen, sosiaalisen ja poliittisen osallistumisen ulkopuolelle, ja vastuuttomat poliitikot ja mielipiteenmuokkaajat käyttävät tätä ongelmaa hyödykseen rotusyrjinnän ja muukalaisvihan lietsomiseksi, (Tarkistus 8) Johdanto-osan kahdeksas kappale >Alkuperäinen teksti> rotusyrjintään, muukalaisvihaan ja antisemitismiin on puututtava pääasiassa paikallisella, alueellisella ja kansallisella tasolla, >EP:n äänestyksessä hyväksytty teksti> jäsenvaltioissa rotusyrjintään, muukalaisvihaan ja antisemitismiin on puututtava pääasiassa paikallisella, alueellisella ja kansallisella tasolla, erityisesti edistämällä yhteiskunnassa erityyppisiä ja eri näkemyksiin perustuvia järjestöjä, (Tarkistus 9) Johdanto-osan seitsemästoista kappale a (uusi) >EP:n äänestyksessä hyväksytty teksti> etnisesti ja kulttuurisesti monimuotoisten tasapainoisten yhteiskuntien olemassaolo on osoitus sivistyksestä ja tukee Euroopan ihannetta; Eurooopan rotusyrjinnän vastainen vuosi olisi järjestettävä tätä taustaa vasten; (Tarkistus 10) Johdanto-osan seitsemästoista kappale b (uusi) >EP:n äänestyksessä hyväksytty teksti> rotusyrjinnän ja muukalaisvihan torjunta Euroopassa on kuulunut jatkuvasti Euroopan parlamentin ensisijaisiin tavoitteisiin 1980-luvulta alkaen, (Tarkistus 11) Johdanto-osan kahdeskymmenesneljäs kappale a (uusi) >EP:n äänestyksessä hyväksytty teksti> pitää myönteisenä kirkkojen ja kansalaisjärjestöjen tekemiä ehdotuksia «Starting Line» ja «Starting Point», joiden avulla ne painottavat vastuutaan asiassa, (Tarkistus 12) Johdanto-osan kahdeskymmenesneljäs kappale b (uusi) >EP:n äänestyksessä hyväksytty teksti> parlamentti on ottanut vuoden 1996 talousarvioon määrärahoja, jotka on tarkoitettu rotusyrjinnän, muukalaisvihan ja antisemitismin torjuntatoimenpiteisiin, (Tarkistus 14) 2 artiklan c kohta b (uusi) >EP:n äänestyksessä hyväksytty teksti> cb) edistää muiden sivilisaatioiden tuntemusta sekä näiden sivilisaatioiden ja niiden Euroopan maiden kulttuurille antaman panoksen tunnustamista; (Tarkistus 15) 2 artiklan d alakohta >Alkuperäinen teksti> d) kannustaa sellaista toimintaa koskevaa pohdintaa ja keskustelua, jota tarvitaan rotusyrjinnän, muukalaisvihan ja antisemitismin vastustamiseksi yhteisössä, >EP:n äänestyksessä hyväksytty teksti> d) kannustaa sellaista toimintaa koskevaa pohdintaa ja keskustelua, jota tarvitaan rotusyrjinnän, muukalaisvihan ja antisemitismin vastustamiseksi yhteisössä ongelman väljän määritelmän perusteella, ottamalla huomioon poliittiset, taloudelliset ja sivistykselliset seikat sekä unionin rotusyrjinnän ja muukalaisvihan poistamisen alalla asettaman esimerkin parantamiseksi, (Tarkistus 16) 2 artiklan d kohta a (uusi) >EP:n äänestyksessä hyväksytty teksti> da) rohkaisee yhteiskunnallisia, kulttuuri- ja uskonnollisia järjestöjä osallistumaan osaltaan unionissa esiintyvän rotusyrjinnän, muukalaisvihan ja antisemitismin torjumiseen ja edistää julkista vuoropuhelua Euroopan tasolla, (Tarkistus 17) 2 artiklan g kohta a (uusi) >EP:n äänestyksessä hyväksytty teksti> ga) edistää uusia menetelmiä ja strategioita, jotka on suunniteltu laajoissa väestönosissa esiintyvän rotusyrjinnän ja muukalaisvihan torjumiseksi, (Tarkistus 18) 2 artiklan g kohta b (uusi) >EP:n äänestyksessä hyväksytty teksti> gb) rohkaisee siirtolaisia osallistumaan osaltaan Euroopan taiteeseen ja kulttuuriin, (Tarkistus 19) 2 artiklan g kohta c (uusi) >EP:n äänestyksessä hyväksytty teksti> gc) tukea kasvatusalan hankkeita (kouluissa, yrityksissä, kirkoissa jne.), jotka edistävät tietoisuutta rasismista ja muukalaisvihasta ja antavat ihmisille välineet vastustaa rasismia; (Tarkistus 20) 3 artiklan 1 kohdan neljäs luetelmakohta >Alkuperäinen teksti> - yhteistyö tiedotusvälineiden kanssa tiedotuskampanjoiden yhteydessä, erityisesti koskien maahanmuuttajien ja etnisten vähemmistöjen panosta Euroopan yhteisön vaurastumisessa, >EP:n äänestyksessä hyväksytty teksti> - yhteistyö tiedotusvälineiden kanssa tiedotuskampanjoiden yhteydessä, erityisesti koskien maahanmuuttajien ja etnisten vähemmistöjen panosta Euroopan kulttuurissa, taloudessa ja historiassa, (Tarkistus 21) 3 artiklan 1 kohdan viides luetelmakohta a (uusi) >EP:n äänestyksessä hyväksytty teksti> - sellaisten julkisten keskustelujen järjestäminen, joilla on laaja vaikutus jäsenvaltioissa ja unionissa. (Tarkistus 22) 3 artiklan 1 kohdan viides luetelmakohta b (uusi) >EP:n äänestyksessä hyväksytty teksti> - kokemusten vaihdon tukeminen sellaisten paikallisten ja alueellisten elinten kesken, jotka ovat vastuussa sosiaali-, talous- sekä asuntoasioita koskevasta päätöksenteosta ja jotka voivat sisällyttää vähemmistöjen integroimisen alue- ja kaupunkisuunnitteluunsa; (Tarkistus 23) 3 artiklan 1 kohdan viides luetelmakohta c (uusi) >EP:n äänestyksessä hyväksytty teksti> - vähemmistöjä edustavien ja paikallisten järjestöjen tukeminen, jotka toimivat kulttuurivähemmistöihin kohdistuvan syrjinnän vastustamiseksi; (Tarkistus 25) 5 artiklan 2 kohta >Alkuperäinen teksti> 2. Edellä 1 kohdassa mainitun komitean tai elimen on varmistettava, että se edustaa kaikkia rotusyrjinnän, muukalaisvihan ja antisemitismin vastaisessa taistelussa mukana olevia toimielimiä ja järjestöjä. >EP:n äänestyksessä hyväksytty teksti> 2. Edellä 1 kohdassa mainitun komitean tai elimen on varmistettava, että se edustaa kaikkia rotusyrjinnän, muukalaisvihan ja antisemitismin vastaisessa taistelussa mukana olevia toimielimiä ja järjestöjä ja ylläpitää suhteita yhteiskunnallisiin järjestöihin joukkoviestinnän, opetuksen, elämänfilosofian, uskonnon ja kulttuurin alalla varmistaakseen, että toiminnalla on laaja vaikutus. (Tarkistus 26) 7 artikla >Alkuperäinen teksti> Komissio varmistaa, että tämän päätöksen nojalla toteutettavat toiminnot ovat yhdenmukaisia ja täydentävät muita yhteisön toimintoja, erityisesti koulutus- ja ammattikoulutusohjelmia, sosiaalista hyljeksintää vastaan taistelevia ohjelmia sekä Euroopan neuvoston toteuttamia toimintoja. >EP:n äänestyksessä hyväksytty teksti> Komissio varmistaa, että tämän päätöksen nojalla toteutettavat toiminnot ovat yhdenmukaisia ja täydentävät muita yhteisön toimintoja aiheuttamatta kuitenkaan päällekkäisyyksiä, erityisesti nivoen nämä toimet yhteen koulutus- ja ammattikoulutusohjelmien, sosiaalista hyljeksintää vastaan taistelevien ohjelmien sekä Euroopan neuvoston toteuttamien toimintojen kanssa. (Tarkistus 27) 8 artikla >Alkuperäinen teksti> Komissio ilmoittaa Euroopan parlamentille, neuvostolle, talous- ja sosiaalikomitealle ja alueiden komitealle työn edistymisestä ja antaa niille lopullisen kertomuksen ohjelman toteuttamisesta viimeistään 31 päivänä joulukuuta 1998. >EP:n äänestyksessä hyväksytty teksti> Komissio ilmoittaa Euroopan parlamentille, neuvostolle, talous- ja sosiaalikomitealle ja alueiden komitealle työn edistymisestä vuosittaisen kertomuksen muodossa ja antaa niille lopullisen kertomuksen ohjelman toteuttamisesta viimeistään 31 päivänä heinäkuuta 1998. (Tarkistus 28) Liite, A kohta, otsikko >Alkuperäinen teksti> A. Ainoastaan yhteisön talousarviosta rahoitettavat hankkeet >EP:n äänestyksessä hyväksytty teksti> A. Mahdollisesti yhteisön talousarviosta rahoitettavat hankkeet Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi vuoden 1997 nimeämisestä Euroopan rotusyrjinnän vastaiseksi vuodeksi (KOM(95)0653 - C4-0132/96 - 95/0355(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(95)0653 - 95/0355(CNS) ((EYVL C 89, 26.3.1996, s. 7 ))- neuvoston kuultua sitä EY:n perustamissopimuksen 235 artiklan mukaisesti, - ottaa huomioon työjärjestyksensä 58 artiklan, - ottaa huomioon kansalaisvapauksien ja sisäasiain valiokunnan mietinnön sekä budjettivaliokunnan, oikeusasioita ja kansalaisten oikeuksia käsittelevän valiokunnan sekä sosiaali- ja työllisyysasiain valiokunnan lausunnot (A4-0135/96), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa ilmoittamaan parlamentille, mikäli se aikoo poiketa parlamentin hyväksymästä sanamuodosta; 4. Pyytää aloittamaan sovittelumenettelyn, mikäli neuvosto aikoo poiketa parlamentin hyväksymästä sanamuodosta; 5. Pyytää tulla kuullyksi uudelleen, mikäli neuvosto aikoo tehdä huomattavia muutoksia komission ehdotukseen; 6. Kehottaa puhemiestään välittämään tämän lausunnon neuvostolle ja komissiolle.